|  |  |
| --- | --- |
| **Til elever på Stovner videregående skole** | **PSYKOLOGISK INSTITUTT** |
| Boks 54 | Postboks 1094, Blindern |
| 0913 Oslo | N-0317 Oslo |
|  | Harald Schjelderups hus. |
|  | Forskningsveien 3A |
|  |  |
|  | Telefon: +47 22 84 50 00 |
| **Dato:**  14.februar 2017 | Telefaks: +47 22 84 50 01 |
| **Deres ref.:** | Nettadresse: www.psykologi.uio.no |
| **Vår ref.:** |

Trening i å intervjue ungdom - kan du stille opp?

Universitetet i Oslo utdanner studenter som skal bli psykologer. De trenger å vite hva ungdom holder på med og er opptatt av nå for tida, og de trenger å lære å snakke med ungdom. Det er viktig at de får trent seg på dette, og vi håper at du kan hjelpe oss. Samtidig får du et lite innblikk i hva forskning kan være.

## Nærmere om intervjuet

Intervjuet er lagt opp som en samtale om dagliglivets hendelser, og vi er først og fremst ute etter det hverdagslige ungdomslivet. Den studenten som skal intervjue deg, kommer til å spørre om hva som skjer gjennom dagen, og kanskje litt om hvordan dagene har forandret seg etter hvert som du har blitt eldre. Intervjuet som studentene skal øve seg på, er brukt i mange forskningsprosjekter. Barna og ungdommene som har deltatt i disse forskningsprosjektene, har meldt tilbake at det har vært OK å bli intervjuet på denne måten – mange synes til og med at det har vært en fin opplevelse.

Intervjuet tar mellom 30 og 60 minutter.

***Hva skjer med intervjuet etterpå****?*

Intervjuet blir tatt opp som lydfil. Studenten som intervjuet deg, hører deretter på intervjuet og skriver ut alt som er blitt fortalt. Navn på personer og steder blir anonymisert, det vil si at de blir endret slik at det du forteller ikke kan spores tilbake til deg.

Hver student jobber videre med det intervjuet han/hun har skrevet ut, både for å lære mer om å intervjue, og for å lære mer om ungdom. Dette gjør de i grupper sammen med andre studenter. Hver gruppe skriver en rapport som blir vurdert av den læreren som har ansvar for kurset, og hver gruppe har også en framføring for medstudentene på kurset.

Formålet er at studenter skal trene seg på å snakke med ungdom på en systematisk måte, og ikke å lete etter for eksempel problembelastning hos enkeltpersoner eller i skolemiljøet.

***Noe du lurer på?***

Hvis du har noen spørsmål om øvelsen, kan du ta kontakt med faglig ansvarlig:

Agnes Andenæs, tlf. 22845214/90183617 eller e-post agnes.andenas@psykologi.uio.no

Vennlig hilsen

Trine Waaktaar Agnes Andenæs

Utdanningsleder, Professor,

Psykologisk institutt Psykologisk institutt

|  |
| --- |
| **Samtykkeskjema for «Trening i å intervjue ungdom» - skoleåret 2016/2017** |
| Jeg har lest informasjonsbrevet fra Psykologisk institutt, og er innforstått med at dette er en studentøvelse, med skoleungdommer. Jeg er klar over at jeg står fritt til å trekke samtykket tilbake når som helst.  Jeg samtykker i å delta i studentøvelsen  Dato \_\_\_\_\_\_\_\_\_\_\_\_  Elevens navn \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Elevens signatur \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |